У час форуму пасол Беларусі ў Францыі і Іспаніі (па сумяшчальніцтве) Павел Латушка выступіў з прэзентацыяй магчымасцей гандлёва-эканамічнага і інвестыцыйнага супрацоўніцтва з Беларуссю, у якой акцэнтаваў увагу прадстаўнікоў дзелавых колаў Іспаніі на ўмовах і перавагах укладання інвестыцый у краіну, улічваючы членства Беларусі ў ЕАЭС. Віцебскае аддзяленне Беларускай гандлёва-прамысловай палаты арганізавала прэзентацыю прамысловых і інвестыцыйных магчымасцей рэгіёна, у прыватнасці, у сферах лагістыкі, вытворчасці шкловалакна, апрацоўкі лёну.